دوو تاڵ قژ: کچانی ونبووی دەرسیم

دوو تاڵ قژ: کچانی ونبووی دەرسیم () فیلمێکی بەڵگەنامەیییە، لە دەرھێنانی نەزاھەت گویندۆغان. فیلمەکە لە ساڵی ٢٠١٠ بە زمانی تورکی بڵاوکرایەوە.Dersim'in Kayıp Kızları: Bir Hiçleştirme Öyküsü، ماڵپەڕی bianet، ٢٠ی تشرینی دووەمی ٢٠١٠ بڵاوکراوەتەوە. ئەم بەڵگەفیلمە دواتر ئامادەکرا و کرا بە کتێبێک بەھەمان ناوەوە.

فیلمەکە باس لە ڕەشەکوژیی دەرسیم دەکات لە ساڵی ١٩٣٧، لە چاوی دوو کچی ئەوکاتە کە ئێستا تەمەنیان گەیشتۆتە ھەشتا ساڵی، ئەو دوو ژنە بیرەوەرییە تاڵەکانی ئەوکاتە بۆ بینەران دەگێڕنەوە.

بۆ فیلم و کتێبەکە، ھەر دوو بەرھەمھێنەر نەزاھەت گویندۆغان و کازم گویندۆغان لە شارە جیاجیاکانی تورکیا گەڕان بەدوای ئەو کچ و ژنە ڕزگاربووانەی کە لە ڕەشەکوژیی دەرسیم دەربازیان بووە، لە ئەنجامدا توانیان ١٠٠ ژن بدۆزنەوە.کتێبی "کچانی ونبووی دەرسیم" ، ماڵپەڕی چاوی کورد، ٢ی تشرینی دووەمی ٢٠١٩ لەلایەن بەکر شوانی نووسراوە.

 سەرچاوەکان 

پۆل:فیلمەکانی ٢٠١٠
پۆل:فیلمەکان بە زمانی تورکی